— Устойлівае развіццё — гэта бесперапынны рух наперад. Афіцыйны сайт нашай установы ўжо неаднаразова быў адзначаны на гарадскім і рэспубліканскім узроўнях, разам з тым на гэты конкурс мы прадставілі афіцыйны сайт як рэсурс выхаваўчай работы, — адзначае загадчыца ясляў-сада Таццяна Аляксандраўна Кузьміч. — Для нас гэта ў першую чаргу мадэль работы з усімі ўдзельнікамі адукацыйнага працэсу. Гэта сучасны прэзентабельны і функцыянальны сайт. На конкурсе мы прадэманстравалі новую версію абноўленага інтэрнэт-прадукту, у якім імкнуліся прымяніць свежыя трэнды: поўнаэкраннае меню з выразнымі фотаздымкамі, эфектную заліўку кнопак, буйныя іконкі; павялічылі вертыкальную прастору, вышыню старонак. Безумоўна, гэта яшчэ і змястоўнае напаўненне сайта; вэб-праекты выхаваўчай накіраванасці “Кузька в дом — счастье в нём”; “Наша вялікая сям’я”, “Старонкі поспеху”; наладжаная сістэма дыстанцыйнай работы з законнымі прадстаўнікамі выхаванцаў; узаемадзеянне з сацыяльнымі партнёрамі.